**INSTITUCIJOS, GALINČIOS TEIKTI PARAIŠKAS 2021 M. „ERASMUS“ AKREDITACIJŲ KONKURSUI**

Vadovaudamasi konkurso reikalavimais, Švietimo, mokslo ir sporto ministerija patvirtino institucijų, galinčių dalyvauti „Erasmus“ akreditacijų kvietime bendrojo ugdymo, profesinio mokymo ir suaugusiųjų švietimo srityse, tipus nacionaliniu lygiu (1 ir 2 sąlygas).

**BENDROJO UGDYMO SRITYJE:**

1 SĄLYGA: Mokyklos, teikiančios ikimokyklinį, pradinį ar vidurinį išsilavinimą:

1. Teikiančios ugdymą pagal ikimokyklinio ugdymo programą;
2. Teikiančios ugdymą pagal priešmokyklinio ugdymo programą;
3. Teikiančios ugdymą pagal pradinio ugdymo programą;
4. Teikiančios ugdymą pagal pagrindinio ugdymo programą;
5. Teikiančios ugdymą pagal vidurinio ugdymo programą;
6. Teikiančios profesinį mokymą ir vidurinį ugdymą pagal vidurinio ugdymo programą.

2 SĄLYGA: Vietos ir regionų valdžios institucijos, koordinavimo įstaigos ir kitos organizacijos:

1. Miestų ar rajonų savivaldybių švietimo padaliniai.

**PROFESINIO MOKYMO SRITYJE:**

1 SĄLYGA: Įstaigos, teikiančios formalųjį profesinį mokymą:

1. Teikiančios mokymą pagal formaliojo pirminio ir / ar tęstinio profesinio mokymo programas.

2  SĄLYGA: Vietos ir regionų valdžios institucijos, koordinavimo įstaigos ir kitos organizacijos, veikiančios profesinio mokymo srityje:

1. Pelno nesiekiančios organizacijos, kurių įstatuose nurodyta mokymo veikla, apimanti profesinį mokymą (pvz., profesinio mokymo įstaigų asociacija bei kitos).

3  SĄLYGA: Įmonės ir kitos viešosios arba privačiosios organizacijos, priimančios, mokančios ar kitaip dirbančios su profesinių mokyklų mokiniais ir pameistriais. Nacionalinė agentūra gali paprašyti papildomų dokumentų ar kitos informacijos apie faktinę institucijos vykdomą veiklą profesinio mokymo srityje, siekdama įvertinti institucijos atitikimą šiam tinkamumo kriterijui.

**Reikalavimus atitinkantys dalyviai**

Besimokančių asmenų mobilumo profesinio mokymo srityje reikalavimus atitinkantys dalyviai yra Lietuvos profesinio mokymo įstaigose besimokantys asmenys, užregistruoti mokytis pagal Lietuvos Respublikos teisės aktų nustatyta tvarka patvirtintas ir įregistruotas formalias pirminio arba tęstinio profesinio mokymo programas ar jų modulius siunčiančiojoje organizacijoje. Mobilumo dalyviais taip pat gali būti neseniai mokslus pagal reikalavimus atitinkančias pirminio arba tęstinio profesinio mokymo programas baigę absolventai (įskaitant buvusius pameistrius).

**SUAUGUSIŲJŲ ŠVIETIMO SRITYJE:**

1 SĄLYGA: Įstaigos, teikiančios formalųjį ir neformalųjį suaugusiųjų švietimą\*:

1. Įstaigos, teikiančios formalųjį suaugusiųjų švietimą, kaip suaugusiųjų bendrojo ugdymo mokyklos (mokymo centrai), bendrojo ugdymo mokyklos, turinčios suaugusiųjų klases, profesinio mokymo įtaigos, turinčios suaugusiųjų ir jaunimo bendrojo ugdymo klases (pvz., tais atvejais, kai suaugusiųjų ir jaunimo mokyklos buvo prijungtos prie profesinio mokymo institucijų) .
2. Įstaigos, teikiančios neformalųjį suaugusiųjų švietimą, kurių įstatuose nurodyta mokymo veikla, apimanti suaugusiųjų švietimą\*\*. Tokios įstaigos gali būti: suaugusiųjų mokymo centrai, trečiojo amžiaus universitetai, universalieji daugiafunkciniai centrai, bibliotekos, muziejai, NVO ir pan.

2 SĄLYGA: Vietos ir regionų valdžios institucijos, koordinavimo įstaigos ir kitos organizacijos, veikiančios suaugusiųjų švietimo srityje\*:

1. Miestų ar rajonų savivaldybių švietimo padaliniai, rajonų švietimo centrai veikiantys suaugusiųjų švietimo srityje.
2. Suaugusiųjų švietimo įstaigų veiklą koordinuojančios įstaigos ir kitos suaugusiųjų švietimo paslaugas teikiančios organizacijos, kurių įstatuose nurodyta mokymo veikla, apimanti suaugusiųjų švietimą\*\*, tokios, kaip suaugusiųjų švietimo asociacija bei kitos.

*\*Įstaigos, teikiančios profesinį mokymą suaugusiems besimokantiesiems, paprastai laikomos profesinio mokymo, o ne suaugusiųjų švietimo teikėjais. Profesinio mokymo įstaigos, vykdančios tęstinį profesinį mokymą suaugusiesiems, paraiškas teikia profesinio mokymo srities kvietimui.*

*\*\*Veikla Nr. 85.5, vadovaujantis ekonominės veiklos rūšių* [*klasifikatoriumi*](https://osp.stat.gov.lt/static/evrk2.htm).